LV Eiropas Savienības Oficiālais Vēstnesis C 84/14

Informatīvs paziņojums — ģeogrāfiskās izcelsmes norādes, kuras iesniegusi Korejas Republika

2009/C 84/11

Patlaban notiekošajās sarunās par Brīvās tirdzniecības nolīguma noslēgšanu ar Korejas Republiku tiek izskatīta iespēja, kā ģeogrāfiskās izcelsmes norādes Eiropas Kopienā aizsargāt turpmāk tekstā minētos un Korejas Republikā saskaņā ar Lauksaimniecības produktu kvalitātes kontroles likumu (Agricultural Products Quality Control Act) reģistrētos nosaukumus. Šajā sarakstā iekļautie nosaukumi papildina to nosaukumu sarakstu, kuri, dodot iespēju iesniegt iebildumus, jau publicēti 2008. gada 7. jūnijā OV C 141/15 un attiecībā uz kuriem joprojām tiek apsvērta iespēja nodrošināt to aizsardzību Eiropas Kopienā.

Saistībā ar produktiem, uz kuriem attiecas Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1), tiek apsvērta iespēja nodrošināt šo produktu aizsardzību, iekļaujot tos reģistrā atbilstīgi minētās regulas 7. panta noteikumiem.

Komisija uzaicina jebkuru dalībvalsti vai trešo valsti, vai jebkuru pamatoti ieinteresētu fizisko vai juridisko personu, kas veic uzņēmējdarbību vai ir pastāvīgais iedzīvotājs dalībvalstī vai trešā valstī, iebilst pret paredzēto reģistrāciju, iesniedzot attiecīgi pamatotu paziņojumu.

Paziņojumi par iebildumiem Eiropas Komisijai jāsaņem divu mēnešu laikā no šā paziņojuma publicēšanas dienas.

Paziņojumi par iebildumiem ir pieņemami vienīgi tad, ja tie saņemti iepriekš minētajā termiņā un ja šajos paziņojumos norādīts, ka ierosinātā nosaukuma aizsardzība var izraisīt šādas sīkāk aprakstītas situācijas:

a) nosaukums ir pretrunā ar augu šķirnes vai dzīvnieku šķirnes nosaukumu un tāpēc var maldināt patērētāju attiecībā uz produkta patieso izcelsmi (Regulas (EK) Nr. 510/2006 3. panta 2. punkts);

b) ierosinātais nosaukums ir pilnīgs vai daļējs homonīms nosaukumam, kurš jau reģistrēts saskaņā ar Regulu (EK) Nr. 510/2006, un ierosinātā nosaukuma reģistrācija var radīt minētās regulas 3. panta 3. punktā aprakstītās situācijas;

c) nosaukums, ņemot vērā preču zīmes reputāciju, atpazīstamību un lietošanas ilgumu, var patērētāju maldināt attiecībā uz produkta patieso identitāti (Regulas (EK) Nr. 510/2006 3. panta 4. punkts);

d) nosaukuma reģistrācija var apdraudēt pilnīgi vai daļēji identiska nosaukuma vai preču zīmes pastāvēšanu vai tādu produktu pastāvēšanu, kas likumīgi tirgoti vismaz piecus gadus pirms šā paziņojuma publicēšanas dienas (Regulas (EK) Nr. 510/2006 7. panta 3. punkta c) apakšpunkts);

e) ja minētajos paziņojumos par iebildumiem sniegta sīkāka informācija, no kuras iespējams secināt, ka nosaukums, attiecībā uz kuru aizsardzība ir pieprasīta, ir uzskatāms par parastu nosaukumu Regulas (EK) Nr. 510/2006 3. panta 1. punkta nozīmē.

Iepriekš minētos kritērijus izvērtē attiecībā uz Kopienas teritoriju, kas intelektuālā īpašuma tiesību gadījumā nozīmē vienīgi teritoriju vai teritorijas, kur minētās tiesības ir aizsargātas.

Paziņojumi par iebildumiem jānosūta elektroniski uz šādu adresi: AGRI-A2@ec.europa.eu

Šis paziņojums neierobežo iespēju iesniegt pieteikumus par Korejas Republikas nosaukumu reģistrāciju saskaņā ar Regulas (EK) Nr. 510/2006 5. panta 9. punktu.

Lauksaimniecības produktu un pārtikas produktu ģeogrāfiskās izcelsmes norāžu saraksts (2)

* Piezīme: L – lauksaimniecības produkts, P – pārstrādāts produkts, DZ – dzīvnieku izcelsmes produkts, M – meža produkts.

1. Lauksaimniecības produkti un dzīvnieku izcelsmes produkti

Reģ. Nr (3). Produkts (4) Reģistrēšanai pieteiktais nosaukums (5) Nosaukums angļu valodā (6) Piezīme (7) Iespējamā atbilstošā preču zīmes klase (8) Piezīmes (9) 46 Arbūzs Haman Subak ( ) Haman Watermelon A 31 47 Ženšeņa produkti Goryeo Insamjepum ( ) Korean Ginseng Products P 31 48 Ženšeņa produkti Goryeo Hongsamjepum ( ) Korean Red Ginseng Products P 31 49 Mieži Gunsan Chalssalborissal ( ) Gunsan Glutinous Barley A 30 50 Zaļā tēja Jeju Nokcha ( ) Jeju Green Tea P 30 51 Liellopu gaļa Hongcheon Hanwoo ( ) Hongcheon Hanwoo Beef L 29





2. Meža produkti

Reģ. Nr. Produkts Reģistrēšanai pieteiktais nosaukums Nosaukums angļu valodā Piezīme Iespējamā atbilstošā preču zīmes klase Piezīmes 15 Kizila ogas Gurye Sansuyu ( ) Gurye Corni fructus F 31 16 Sula Gwangyang baekunsan Gorosoe ( ) Gwangyang baekunsan Acer mono sap F 32

(1) OV L 93, 31.3.2006., 12. lpp.

(2) Saraksts, kādu to patlaban notiekošajām sarunām par Brīvās tirdzniecības nolīguma noslēgšanu iesniegušas Korejas Republikas iestādes. Izraksts no Korejas Ģeogrāfiskās izcelsmes norāžu datubāzes (Lauksaimniecības produktu kvalitātes kontroles likums Nr. 7675, 4.8.2005).

(3) Informāciju slejā “Reģ. Nr”. sniegušas Korejas Republikas iestādes.

(4) Informāciju slejā “Produkts” sniegušas Korejas Republikas iestādes.

(5) Transkripciju angļu valodā sniegušas Korejas Republikas iestādes.

(6) Nosaukumu angļu valodā sniegušas Korejas Republikas iestādes.

(7) Informāciju slejā “Piezīme” sniegušas Korejas Republikas iestādes.

(8) Informāciju slejā “Iespējamā atbilstošās preču zīmes klase” nav sniegušas Korejas Republikas iestādes. Vienīgi informācijai. Pamatojoties uz Preču un pakalpojumu starptautisko klasifikāciju (Nicas klasifikācija).

(9) Informāciju slejā “Piezīmes” nav sniegušas Korejas Republikas iestādes. Vienīgi informācijai.